b'\n_START_ARTICLE_\nPondok wakaf\n_START_PARAGRAPH_\nPondok wakaf merupakan sebuah bangunan beratap tanpa dinding yang dibina bagi kegunaan para pengembara untuk beristirahat. Pada masa dahulu ia banyak dibina sebagai satu cara bagi seseorang membuat amal dengan membina pondok-pondok wakaf bagi kegunaan umum._NEWLINE_Ia banyak terdapat di negeri-negeri pantai timur seperti Kelantan, Terengganu dan Pahang. Malah ia juga sering dijadikan nama tempat atau kampung.'